Story of the Ohelo. 581 



ke kahe mai no ia o ke koko, i honi ae hoi, aole o kana mai o ka pilau." Olelo mai hoi 

 o Pele: "Ka, o ka makou no hoi ia e ai nei, ia oe aku nei hoi ano-e." A lohe o Hiiaka 

 no ka laiia nei man olelo, pane mai la hoi ia: "Ka, mai ai oe i kela mea, oiai, o ke kino 

 no ia o ko makuahine, o ka ohelo e ku la i lima oia na iwi, o ka ohelo nenee hoi oia 

 ka i-o." 



A lohe o Waialani i keia mea. he mea-e kona kaumaha a me ka luuluu no kona 

 ai ana i ke kino o kona mama aloha, olelo aku la keia ia Pele : "Ke hoohiki nei au ia oe, 

 aole au e ike ana ia oe a hiki i ka lua kupapa'u." Oia ka hookaawale ana o ko Ha- 

 waii nei, aole e kamailio kekahi i kekahi a hiki i ka wa e make ai, aia wale no a kalua 

 ia ka ])uaa, a hana ia a pan, alaila ike i ka wa e oia ana, ina aole e hana ia kela man 

 mea, aia wale no ka palena he make, a he mea keia i maa ia Hawaii nei mai ka wa 

 kahiko mai a hiki paha i keia wa. A mahope iho, o ko laua nei hele mai la no ia me 

 Hiiaka a hiki i Lanai, o ko ia nei kii no ia a ke kino kupapau o Malulani, ua hele a 

 popopo, o ko laua nei hoi no ia a hiki i kahi o na makua, uwe iho la lakou nei a pau, 

 noho ihola lakou nei na wahine, ke kane a me ke kaikamahine. 



A hala kekahi mau la, o ka puolo liilii no ia o ua o Waialani i ke kino o Malulani 

 a ])aa, hoolei liilii keia mawaho aku o Heeia, ku aku ana he puu, ku aku ana he puu a 

 kinikini loa lakou e ku la a hiki i keia wa. A no ka hiki ana mai hoi o ke kai a Ka- 

 hinalii, uhi paa ia iho la ua mau puu liilii nei a ano mokumoku i ka nana'ku, a nolaila i 

 kapaia'i o ko-a mokumoku o Heeia a hiki mai i keia la, a ua ike ka hapa nui o kakou i 

 ka hele ana ma ia wahi. 



Noho ihola hoi lakou nei, a no ka lanakila loa o ka manao o Heeia i ka ike aku 

 ia Hiiaka i ka wahine oi kelakela o ka maikai, ua noho wale kela i ka lua o Kilauea a 

 nohenohea pua i ka wao, o ka pii mai la no ia o ka manaf) kuko ino iloko ona e launa ki- 

 no me Hiiaka, a ua hooko ia no nae kona manao. A noho a kane a wahine ihola laua 

 nei me he wai la e lana malie ana i Hauola. O Kaohelo hoi, aole o kana mai ka lau- 

 wili pono ole o ka manao, oiai, ua hala ka puulena aia i Hilo, ua imi aku la i hoa kakele 

 nona e la-i ai ma ia kahua loa, ua keku kahi ia iho nae e ke keiki o na pali hauliuli o 

 Koolau. No ka nui loa o ke aloha o Kaohelo i ke kane, kaawe ihola ia a make, a o ka 

 make loa ana ia o Kaohelo ma keia moolelo. Oia ihola na mea a pau e pili ana no ko 

 Kaohelo hele ana mai mai Kahiki mai a laha'i ma Hawaii nei. 



O KONA LOAA ANA NO MA HAWAII NEI. 



No Kauai na makua, o Manuakepa ka makuakane, o Hooleia ka makuahine. 

 Noho ihola hoi laua nei a hanau mai la ka laua nei kaikamahine, kapa'ku la Inua i kona 

 inoa o Kaoheloula. O ka inoa nae o ka makuakane, he inoa kaulana loa ia a hiki i keia 

 wa, a ua paa no hoi i ka haku ia i ke mele, nona hoi keia : 



Ka liimi kaha kanaka o Manuakepa, 

 Kapekupeku i lima ka ua o Hanalei, a pela ku. 



Noho iho la lakou nei, a loohia ua kaikamahine nei i ka ma-i, huli hele aku la 



